CELEX: C2005/171/42
Language: el
Date: 2005-07-09 00:00:00
Title: Υπόθεση T-158/05: Προσφυγή της Trek Bicycle Corporation κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 22 Απριλίου 2005

9.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/25
            
         Προσφυγή της Trek Bicycle Corporation κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 22 Απριλίου 2005
   (Υπόθεση T-158/05)
   (2005/C 171/42)
   Γλώσσα της πρoσφυγής: η γερμανική
   Η Trek Bicycle Corporation, με έδρα το Waterloo, Wisconsin (ΗΠΑ), εκπροσωπούμενη από τους J. Kroher και A. Hettenkofer, δικηγόρους, άσκησε προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) στις 22 Απριλίου 2005 ενώπιον του Πρωτοδικείου των Ευρωπαϊκών Κοινοτήτων.
   Αντίδικος ενώπιον του τμήματος προσφυγών του ΓΕΕΑ ήταν η AUDI AG, που εδρεύει στο Ingolstadt (Γερμανία).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών του ΓΕΕΑ στην υπόθεση R 587/2004-4,
            
         
               —
            
            
               να ακυρώσει την απόφαση του τμήματος ανακοπών υπ' αριθ. 1716/2004 της 26ης Μαΐου 2004 επί της ανακοπής υπ' αριθ. B 435828, καθόσον απέρριψε την ανακοπή σχετικά με τα εμπορεύματα «Αυτοκίνητα οχήματα και μέρη αυτών»,
            
         
               —
            
            
               να απορρίψει την αίτηση υπ' αριθ. 1910256 για την καταχώριση του κοινοτικού σήματος ALLTREK σχετικά με τα εμπορεύματα «Αυτοκίνητα οχήματα και μέρη αυτών»,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι ακυρώσεως και κύρια επιχειρήματα
      :
   
   
               Αιτούσα την καταχώριση κοινοτικού σήματος:
            
            
               AUDI AG
            
         
               Σήμα προς καταχώριση:
            
            
               Το λεκτικό σήμα ALLTREK για εμπορεύματα και υπηρεσίες των κλάσεων 9, 12 και 42 (αίτηση υπ' αριθ. 1910256).
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου:
            
            
               Η προσφεύγουσα
            
         
               Αντιταχθέν δικαίωμα επί σήματος ή σημείου:
            
            
               Το γερμανικό λεκτικό σήμα TREK για εμπορεύματα των κλάσεων 6, 9, 11, 12 και 21 (αριθ. 2 092 896).
            
         
               Απόφαση του τμήματος ανακοπών:
            
            
               Μερική απόρριψη της ανακοπής (ως προς την κλάση 12).
            
         
               Απόφαση του τμήματος προσφυγών:
            
            
               Απόρριψη της προσφυγής.
            
         
               Λόγοι ακυρώσεως:
            
            
               Εσφαλμένη εφαρμογή του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για τo κοινοτικό σήμα. Υπάρχει κίνδυνος σύγχυσης των επίμαχων σημάτων, λόγω της μεγάλης ομοιότητάς τους και του ιδιαίτερα έντονου διακριτικού χαρακτήρα του προγενέστερου σήματος